OzLabs/hebrew-wiki-articles huggingface dataset:
סטרטיס פסכליס

סְטְרָטִיס פַּסְכָלִיס (ביוונית: Στρατής Πασχάλης (נולד ב-1958) הוא משורר, סופר ומתרגם יווני.
==ביוגרפיה==
פסכליס נולד באתונה למשפחה שמוצאה באי לסבוס. הוא למד מדע המדינה בפקולטה למשפטים של אוניברסיטת אתונה ועסק בעיקר בתרגום מצרפתית ובכתיבה ספרותית ועיתונאית. פסכליס שזכה בארבעה פרסים ספרותיים יוקרתיים, בכללם פרס האקדמיה של אתונה (1994) ופרס המדינה היוונית (1998), פרסם לעת עתה רומן אחד ("איש האוטובוס", 2006) ושנים-עשר ספרי שירה, שעימם נמנים בין השאר הקבצים "חפירה" (1984), "עצי דובדבן בחשכה" (1991), "פרחי מים" (1994), "מיכאל" (1996), "קומדיה" (1998), "תוך כדי התבוננות ביערות" (2003) ו"עידן גן העדן" (2008).

==קישורים חיצוניים==
* "[https://www.ramisaari.com/stratis-ulay/ אולי]", שיר מאת סטרטיס פסכליס בתרגום רמי סערי 

קטגוריה:סופרים יוונים
קטגוריה:משוררים יוונים
קטגוריה:מתרגמים מצרפתית
קטגוריה:בוגרי אוניברסיטת אתונה
קטגוריה:ילידי 1958
טרמרקטיים

שחזור של [[דוב הבולדוג]]
טרמרקטיים המכונים דובים קצרי-פנים (שם מדעי: Tremarctinae) היא תת-משפחה של יונקים דמויי כלב ממשפחת הדוביים שחיו החל מסוף תקופת המיוקן עד הפליסטוקן. כיום יש רק נציג אחד מקבוצה זו - דוב המשקפיים (Tremarctos ornatus), שהוא הדוב היחיד החי בטבע באמריקה הדרומית.

מוצא הטרמרקטיים באמריקה הצפונית, ובמהלך ההחלפה האמריקאית הגדולה עברו חלק מהמינים לאמריקה הדרומית, לרבות סוג הדוב הגדול ביותר מעולם - הארקטותריום, שהגיע למשקל 2.5 טונות בממוצע. באמריקה הצפונית שלט אז דוב ענק נוסף - דוב הבולדוג, שכונה כך עקב מבנה הלסתות שלו שעוצבו לנשיכה חזקה של טרפו, והגיע למשקל של 900 קילוגרם. רבים מהם התפתחו לטורפי-על קרניבורים כמעט לגמרי. עם זאת, הדובים הקטנים יותר במשפחה היו אוכלי כל, בדומה לדוב המשקפיים המודרני.

דובים אלה נחשבים לרחוקים יחסית משאר הדובים והם קרובי האיילורופודים, בה מצוי הפנדה הענקית.

==מיון==
*סוג פליוארקטוס (Plionarctos) - נכחד
**מין Plionarctos harroldorum
**מין Plionarctos edensis
*סוג דוב הבולדוג (Arctodus) - נכחד
**מין Arctodus simus
**מין Arctodus pristinus
*סוג ארקטותריום (Arctotherium) - נכחד
**מין Arctotherium angustidens
**מין Arctotherium vetustum
**מין Arctotherium wingei
**מין Arctotherium bonariense
**מין Arctotherium tarijense
*סוג טרמרקטוס (Tremarctos)
**מין דוב המשקפיים (Tremarctos ornatus)
**מין דוב משקפיים פלורידה (Tremarctos floridanus) - נכחד

==קישורים חיצוניים==

קטגוריה:בעלי חיים שתוארו ב-1925
קטגוריה:טקסונים שתוארו בידי ג'ון מריאם
קטגוריה:דוביים
הר ביטגוד

הר ביטגוד (באנגלית: Mount Bitgood) הוא הר בצפון הרי פוסדיק ברכסי פורד בארץ מרי בירד, שבאנטארקטיקה.

ההר ממוקם בין הר לוקהארט והר קולומבו.

גובהו של ההר 1,150 מטרים מעל פני הים; והוא ההר ה-3,746 בגובהו באנטארקטיקה.

מעולם לא העפילו לפסגת ההר.

== היסטוריה ==
=== גילוי ההר ===

ההר מופה על ידי השירות האנטארקטי של ארצות הברית בין השנים 1939–1941, ועל ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של צ'ארלס ד. ביטגוד (Charles D. Bitgood), שהיה גאולוג במשלחת החקר להרי פוסדיק של תוכנית המחקר האנטארקטית של ארצות הברית בין השנים 1967–1968.

== לקריאה נוספת ==

<div class="mw-content-ltr">• Donna Whitney, Christian Teyssier, Christine S. Siddoway, [https://books.google.co.il/books?id=5TtBwaDOf-kC&pg=PA281&lpg=PA281&dq=%22Mount+Bitgood%22&source=bl&ots=l2pDWeRqkG&sig=ACfU3U2pG49gYkeJF-Z36GBZU6_HsjgVJw&hl=en&sa=X&ved=2ahUKEwjEwsydwcrnAhXJ0aQKHekYDCAQ6AEwAnoECA8QAQ#v=onepage&q=%22Mount%20Bitgood%22&f=false Gneiss Domes in Orogeny], P 281</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:1427 הר ביטגוד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1376&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר ביטגוד] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12148 הר ביטגוד] באתר peakbagger
* [https://www.researchgate.net/figure/Photographs-illustrating-characteristics-of-Fosdick-Mountains-dome-structural-domains_fig5_285724603 תמונה של הר ביטגוד]

== הערות שוליים ==

ביטגוד
ביטגוד
טרמרקטוס

טרמרקטוס (שם מדעי: Tremarctos) הוא סוג של יונקים ממשפחת הדוביים ומתת-משפחת הטרמרקטיים, בה שרד מין יחיד - דוב המשקפיים (Tremarctos ornatus). זהו הדוב היחיד החי באמריקה הדרומית ובכלל בחצי הכדור הדרומי. בעבר היה עוד מין בסוג - דוב משקפיים פלורידה (Tremarctos floridanus), שחי בפלורידה בתקופות הפליוקן והפליסטוקן.

לדובים אלה פנים קצרות וסימנים בהירים מיוחדים על עיניהם, אשר משווים להם מראה ממושקף ומכאן שמם. סימנים אלה בעלי מוטציות שונות בדומה לפרוות של בעלי חיים רבים ולעיתים ישנם דובים כהים לחלוטין בדומה לפנתרים שחורים או אף חצי סימנים על הפנים.

דוב המשקפיים הוא טורף היבשה הגדול ביותר באמריקה הדרומית (אם כי היגואר מתקרב אליו) ומשקלו יכול להגיע ל-155 קילוגרם בזכרים בוגרים. בעבר היו מינים קרובים גדולים בהרבה כמו דוב הבולדוג והארקטותריום שהגיע למשקל של למעלה מ-2.5 טון והיה טורף היבשה הגדול מעולם.

==מינים==
* דוב המשקפיים (Tremarctos ornatus)
* דוב משקפיים פלורידה (Tremarctos floridanus) - נכחד

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1855
קטגוריה:טקסונים שתוארו בידי פול גרווה
קטגוריה:דוביים
דוב משקפיים פלורידה

דוב משקפיים פלורידה המכונה גם דוב פלורידה קצר-פנים או דוב מערות פלורידה (שם מדעי: Tremarctos floridanus) הוא מין נכחד של יונק, השייך לסוג טרמרקטוס בתת-משפחת הטרמרקטיים במשפחת הדוביים, בה מצוי כיום דוב המשקפיים. דוב קדום זה חי באמריקה הצפונית של הפליוקן והפליסטוקן שלפני 4.9 מיליון שנה עד לפני 12,000 שנים מזמננו. המאובנים שלו התגלו בדרום ארצות הברית והוגדרו ב-1928, ובמקור הוא נחשב למין של דוב הבולדוג הענקי שהגיע למשקל 900 קילוגרם. דוב זה היה גדול מקרובו החי והגיע לגובה 120 סנטימטרים ולמשקל 150 עד 300 קילוגרם בערך.

דוב זה חי ברחבי דרום ארצות הברית, בעיקר בצד המזרחי מטנסי דרומה לפלורידה ולאורך חוף המפרץ ומערבה עד לקליפורניה. הוא דמה במראהו לדוב המשקפיים החי כיום באמריקה הדרומית, לאחר שעבר דרומה עם ההחלפה האמריקאית הגדולה. דוב זה חי לצד דוב הבולדוג במישורים ובביצות של אמריקה ועל פי מבנה שיניו היה אוכל-כול ובעל לסת קצרה אך קשיחה מאוד.

דוב זה נכחד לחלוטין עם סוף הפליסטוקן לפני 10,000 שנה, אם כי ייתכן ששרד גם לפני 8,000 שנה מממצאים במערת דווילס דן שבויליסטון בפלורידה. הוא נכחד עקב שינויי אקלים רחבים ובידי ציד של שבטים פלאו-אינדיאנים שהיגרו ליבשת.

==קישורים חיצוניים==

קטגוריה:בעלי חיים שתוארו ב-1928
קטגוריה:טקסונים שתוארו בידי ג'יימס ויליאמס גידלי
קטגוריה:דוביים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מאובני טקסונים שתוארו ב-1928
קטגוריה:ארצות הברית: מאובנים
הר קולומבו

הר קולומבו (באנגלית: Mount Colombo) הוא הר בהרי פוסדיק רכסי פורד בארץ מרי בירד, שבאנטארקטיקה.

הר קולומבו בולט צפונה מתוך המסיב העיקרי של הרי פוסידיק.

ההר ממוקם 6 קילומטרים צפונית להר ריצ'רדסון.

גובהו של ההר 1,022 מטרים מעל פני הים; ההר הוא ההר ה-4,031 בגובהו באנטארקטיקה.

== היסטוריה ==
=== גילוי ההר ===

ההר התגלה בטיסה של משלחת המחקר של ריצ'רד בירד ב-5 בדצמבר 1929.

=== מקור השם ===

ההר נקרא על שמו של לואיס פ. קולומבו (Louis P. Colombo), שהיה חבר משלחת החקר הביולוגית אשר חקרה את אזור הר קולומבו בשנת 1940.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:2978 הר קולומבו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=2856&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קולומבו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קולומבו
קולומבו
הר לוקהארט (אנטארקטיקה)

הר לוקהארט (באנגלית: Mount Lockhart) הוא הר בהרי פוסדיק ברכסי פורד בארץ מרי בירד, שבאנטארקטיקה.

הר לוקהארט בולט צפונה מתוך המסיב העיקרי של הרי פוסדיק.

ההר ממוקם 7 קילומטרים צפונית מזרחית להר אוורס.

גובהו של ההר 952 מטרים מעל פני הים; והוא ההר ה-4,228 בגובהו באנטארקטיקה.

== היסטוריה ==
=== גילוי ההר ===

ההר התגלה בטיסה של משלחת המחקר של ריצ'רד בירד ב-5 בדצמבר 1929.

=== מקור השם ===

ההר נקרא על שמו של ארנסט ארל לוקהארט (Ernest Earl Lockhart), שהיה פיזיולוג בבסיס המערבי של השירות האנטארקטי של ארצות הברית, וחבר משלחת החקר הביולוגית אשר חקרה את אזור הר לוקהארט בשנת 1940.

== לקריאה נוספת ==

<div class="mw-content-ltr">• [https://books.google.co.il/books?id=tRas3YMrEjIC&pg=RA4-PA4&lpg=RA4-PA4&dq=%22Mount+Lockhart%22&source=bl&ots=vCZxLnwQ1b&sig=ACfU3U2khBpe3Hhe0fTf7o_-bBN2yw-Aew&hl=en&sa=X&ved=2ahUKEwiz9-2excrnAhXooosKHaqhC4M4HhDoATABegQIChAB#v=onepage&q=%22Mount%20Lockhart%22&f=false Antarctic Journal of the United States, Volumes 25-26], PP 4, 5</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8952 הר לוקהארט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8573&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לוקהארט] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לוקהארט
לוקהארט
אורסאווס

אורסאווס המכונה לעיתים דוב השחר (שם מדעי: Ursavus) הוא סוג נכחד של דוב קדום, שחי במהלך המיוקן של אמריקה הצפונית ואירואסיה לפני 23 עד 5.3 מיליון שנה. הוא הוגדר בשנת 1887 וכלל מינים רבים. דוב זה היה הפרימיטיבי והקדום מכל הדובים שאינם נתונים במחלוקת, והיה בעל זנב והוא השתייך לתת-משפחה אורסוויים, לצידו של הבאלוסיה.

== מאפיינים ==
דוב זה היה קטן בהרבה מרוב הדובים והשתנה מגודל של חתול עד לגודל של זאב. המינים הגדולים הגיעו לאורך 1.3 מטר ולמשקל של 60 קילוגרם. הלסתות שלו דמו במראם ללסתות של ראקון או של פנדה אדומה ובעליהם היה אוכל-כול או היפוקרניבור. מבנה הכפות בעלות הטפרים הגדולים והזנב העבה אולי התאימו לטיפוס על עצים.

דוב זה התקיים בתחילת דרכו באסיה, ואולי גם במזרח אירופה, כשממצאים רבים יותר הגיעו במזרח אירופה יותר ממערב אירופה, כך שהוא נדד מזרחה עד לברינגיה ומשם עבר לאמריקה הצפונית לפני 20 מיליון שנה. דב זה לצד קרובו לתת-משפחה היה כנראה אביהם של דובים מפותחים ממנו כמו האגריותריום ובני תת-משפחת הטרמרקטיים, אך גם הדובים האמיתיים.

==קישורים חיצוניים==

==הערות שוליים==

קטגוריה:אורסוויים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:יונקים שחיו במיוקן באסיה
קטגוריה:יונקים שחיו במיוקן באירופה
קטגוריה:מאובני טקסונים שתוארו ב-1899
פרטי חקירה מוכמנים

פרטי חקירה מוכמנים הוא כינוי לפרטים שונים בחקירה פלילית, הידועים רק למבצע הפשע ולצוות החוקרים, ולא פורסמו באמצעי התקשורת. בתי משפט נוהגים לייחס משקל רב לפרטי חקירה מוכמנים שהנאשם מסר בחקירתו, בהרשעת נאשמים

==חשיבות השימוש בפרטי חקירה מוכמנים==
על פי הפסיקה בישראל, פרטי חקירה מוכמנים יכולים להחשב "דבר מה נוסף" הנדרש לצורך הרשעת אדם על פי הודאתו, ולעיתים יכולים פרטי חקירה מוכמנים להוות "סיוע" להרשעה, שהיא בדרגה יותר גבוהה מ"דבר מה נוסף". 

בדיקת פרטי חקירה מוכמנים היא חלק מהליך השחזור שמבצע נאשם לאחר הודאה או מסירת גרסה בחקירה במשטרה<ref></ref>.

על התנאים להיות פרט שמסר הנחקר "פרט מוכמן" כתב השופט אליעזר גולדברג:
:"כדי שבקיאות בפרטים תהא בעלת אופי מסבך, יש להקפיד על כך שהבקיאות בפרט תהיה ברורה וגלויה, ולא תהיה מוטלת בספק; כי קיומו של הפרט במציאות תוכח כדבעי; וכי פרט זה לא יכול היה להימצא אלא בתודעתו של מי שביצע את העבירה." 

השופט גולדברג הוסיף:
:"קיים יחס הפוך בין שכיחות הפרט לבין משקלו הראייתי. כלומר, "ככל שמדובר בידיעת פרטים 'נסתרים' יותר ו'מיוחדים' יותר להתרחשות נשוא האישום כן ילך ויגדל
משקלה הראייתי של ה'ידיעה'"

==מחקר==

במסגרת בדיקה של 38 מקרים של מורשעי שווא, שזוכו לאחר מכן במסגרת בדיקות גנטיות דוגמת אלו הנעשות על ידי פרויקט החפות, נמצא שב-36 מקרים מתוך 38 המורשע סיפק תיאור מפורט של הרצח שכללו פרטים מוכמנים. ב-27 מהמקרים העידו חוקרי המשטרה מפורשות שהם לא גילו למורשעים את הפרטים המוכמנים. חלק מהמורשעים סיפרו, לאחר שזוכו, שחוקרי המשטרה מסרו להם את כל הפרטים המוכמנים, למרות שחלק מהותי מטענות התביעה במשפט היו שהנאשם לא יכל לדעת את הפרטים המוכמנים אם הוא לא היה אשם. ההסבר המתבקש לידיעה של מורשעי השווא את הפרטים המוכמנים הוא שהחוקרים סיפקו להם את הפרטים בכוונה או בשגגה. 

==משפטים שבהם נעשה שימוש בפרטי חקירה מוכמנים להרשעה==
*משפטו של רומן זדורוב - ע"פ פסק הדין רומן זדורוב ידע לפחות שבעה פרטי חקירה מוכמנים שלא היו יכולים להיות ידועים לאיש מלבד הרוצח<ref></ref>. לימים זוכה זדורוב ונקבע שלא ביצע את הרצח. 
*משפטו של ויקטור גואטה - הורשע ברצח ב-2007 על סמך עדויות שכללו פרטים מוכמנים. משפטו נפתח מחדש בשנת 2019 לאחר שהתברר שפרטים אלו הועברו לגואטה על ידי אסיר אחר ששהה עימו בתא המעצר.
*משפטו של עמירם בן אוליאל, שהורשע בביצוע הפיגוע בדומא.

==ביקורת==
יש הטוענים כנגד הסתמכות מלאה על פרטי חקירה מוכמנים בשל מספר סיבות:
*העברת מידע מהחוקר לנחקר - במהלך החקירה עשוי החוקר להעביר ביודעין או בשגגה פרטי חקירה מוכמנים לנחקר שהוא עשוי להשתמש בהם בעת שימסור את גרסתו, וזאת על אף שלא היה מודע לפרטים אלו מראש.
*חשיפת הפרטים המוכמנים במהלך השחזור - במהלך השחזור עשוי החוקר בכוונה או בשוגג להפנות את תשומת ליבו של הנחקר לפרטים מוכמנים והנחקר יאשש או יפריך אותם בלי לדעת שמדובר בפרט מהותי.
*פרטים שאינם ייחודיים - שימוש בפרטים מוכמנים שאין בהם ייחודיות (כגון צבע נפוץ של רכב).

==לקריאה נוספת==
* [http://ipi.org.il/פחמים-פרטי-חקירה-מוכמנים-וחשיבותם-לה/ פח”מים (פרטי חקירה מוכמנים) וחשיבותם להצלחת החקירה] - רונן ביהם, באתר לשכת חוקרים פרטיים

==הערות שוליים==

קטגוריה:חקירה
תזונה ים תיכונית

התזונה הים תיכונית הוא אורח חיים תזונתי שמבוסס באופן כללי על דפוסי התזונה הוותיקים במדינות אגן הים התיכון, ובמיוחד באיטליה, יוון וספרד. התזונה הים תיכונית ידועה כאפשרות מומלצת לצריכת תזונה בריאה.

המשותף לדפוסי התזונה באזורים הללו הוא צריכה גבוהה יחסית של שמן זית, קטניות, דגנים לא מזוקקים, פירות, ירקות, צריכה בינונית עד גבוהה של דגים, צריכה מתונה של מוצרי חלב (בעיקר גבינה ויוגורט), וצריכה נמוכה יחסית של בשר, מה שהופך את הדיאטה לדלה בשומן רווי ועשירה בפחמימות וסיבים תזונתיים. היין האדום נפוץ גם הוא בתזונה הים תיכונית אך בכמויות מתונות.

בעוד שספרו החדשני של הרופא האמריקאי אנסל קיז אודות התזונה הים תיכונית יצא לראשונה לשווקים עוד במהלך 1945, התזונה הים תיכונית הפכה פופולרית במערב רק במהלך שנות ה-90 של המאה ה-20.

ישנן עדויות לכך שהתזונה הים תיכונית מורידה את הסיכון לחלות במחלות לב וכמו גם את הסיכון למוות מוקדם. איגוד הלב האמריקני ואיגוד הסוכרת האמריקנים ממליצים על התזונה הים תיכונית כדרך להפחית את הסיכון לחלות במחלות לב, וכדרך להפחית את הסיכון לחלות בסוכרת מסוג 2.<ref name="AHA2016"></ref><ref name="ADA2018"></ref><ref name="ADA2019"></ref> התזונה הים תיכונית הוכחה כיעילה בסיוע לאנשים עם השמנת יתר חולנית לרדת במשקל.<ref name="pallaz"></ref>

== ראו גם ==
* פירמידת המזון של הדיאטה הים תיכונית
* המטבח האיטלקי
* המטבח היווני
* המטבח הספרדי

==קישורים חיצוניים==

*[https://www.gov.il/he/departments/general/mediterranean-nutrition בריאות בצלחת: יתרונות התזונה הים תיכונית] באתר משרד הבריאות
*אולגה רז ונטלי שמש, [https://www.tasmc.org.il/Be-Well/InterestAreas/nutrition/Pages/Mediterranean.aspx תזונה ים תיכונית] באתר המרכז הרפואי תל אביב ע"ש סוראסקי
*

==הערות שוליים==

קטגוריה:ערכים שבהם תבנית בריטניקה אינה מתאימה
ים תיכונית
יחסי אוסטריה–בלארוס

יחסי אוסטריה–בלארוס הם היחסים הדיפלומטיים הרשמיים שבין אוסטריה לבין בלארוס.

== היסטוריה ==
אוסטריה הכירה בבלארוס בדצמבר 1991, ושתי המדינות כוננו יחסים דיפלומטיים בפברואר 1992. במרץ 1993 פתחה בלארוס שגרירות בווינה וקונסוליית כבוד בברגנץ. בשנת 2014 התקיימו ישיבות של הוועדות הבין-ממשלתיות הבלארוסיות בנושא שיתוף פעולה מסחרי וכלכלי עם אוסטריה, ועוד כמה ממדינות אירופה.
אוסטריה מחזיקה בבלארוס שגרירות במינסק מאז פברואר 2016. ארגוני הסיוע האוסטרים ממשיכים לספק סיוע הומניטרי בקשר לתאונת תחנת הכוח הגרעינית בצ'רנוביל. כ-80 חברות אוסטריות פועלות בבלארוס, ואוסטריה היא אחת משלושת המשקיעים הזרים הגדולים במדינה. במהלך עבודת ההיסטוריה המשותפת, הוקמה אנדרטה לזכר הקורבנות האוסטריים של השואה במאלי טרוסטינץ ליד מינסק במרץ 2019. נשיא אוסטריה אלכסנדר ואן דר בלן והקנצלר סבסטיאן קורץ ביקרו גם בבלארוס בשנים 2018 ו-2019 בהקשר זה.

== נציגויות דיפלומטיות ==
אוסטריה מחזיקה בבלארוס שגרירות במינסק בלבד. מאידך, בלארוס מחזיקה באוסטריה שגרירות בווינה בלבד.

== קישורים חיצוניים ==

* [https://www.bmeia.gv.at/europa-aussenpolitik/aussenpolitik/europa/osteuropa/ יחסי אוסטריה–בלארוס] באתר משרד החוץ האוסטרי

== הערות שוליים ==
אשף (סוג)

אשף (שם מדעי: Tadarida) הוא סוג של עטלף ממשפחת האשפיים, הכולל 8 מינים או יותר, המחולקים לשני תת-סוגים.

התת-סוג הראשון כולל 7 מינים הנפוצים בעולם הישן (כולל דרום-אירופה, צפון אפריקה, חלקים גדולים מדרום-אסיה ומהודו ועד יפן). 4 מינים ייחודיים לאפריקה, כולל מדגסקר, ואילו שני מינים נוספים נפוצים במרכז פפואה ניו גינאה ובמערב וצפון אוסטרליה.

המין המוכר אשף מצוי (Tadarida teniotis) הנפוץ בדרום-אירופה, בצפון אפריקה, במזרח התיכון, ולאורך דרום-אסיה עד יפן, ידוע כמעופף לעיתים קרובות בשעות אחר הצהריים המאוחרות.

התת-סוג השני כולל מין אחד בעל תפוצה רחבה ביבשת אמריקה, אשף מקסיקני (Tadarida brasiliensis), שאזור המחיה שלו משתרע מדרום ארצות הברית ועד האינדים המערביים של צ'ילה וארגנטיה. מין הזה מתאפיין במושבות-אם ענקיות בארצות הברית.

== טקסונומיה ==
אנליזה גנטית מצביעה על כך שהאשף אינו טקסון מונופילטי. המין הקרוב ביותר ל-Tadarida aegyptiaca שבאפריקה ובדרום-מערב אסיה הוא Chaerephon jobimena שבמדגסקר. שני המינים האלה יחד עם האשף המקסיקני שבאמריקה מהווים קבוצה בת 9.8 מיליון שנים בערך.

השם המדעי "Tadarida" ניתן על ידי קונסטנטין סמואל רפינסק , שלא השאיר הסבר אטימולוגי לשם, אבל ככל הנראה מקורו במילה הסיציליאנית לעטלף: taḍḍarita.

=== מינים בסוג ===

* אשף מצרי (Tadarida aegyptiaca)
* אשף מקסיקני (Tadarida brasiliensis) - המין האמריקאי
* Tadarida fulminans – מין מדגסקרי
* Tadarida latouchei – מצוי בסין, יפן ותאילנד
* Tadarida lobata – מין בעל אוזניים גדולות המצוי בקניה
* אשף מצוי (Tadarida teniotis)
* Tadarida insignis – המצוי במזרח אסיה
* Tadarida ventralis – מצוי באפריקה

== קישורים חיצוניים ==

== הערות שוליים ==

קטגוריה:בעלי חיים שתוארו ב-1814
קטגוריה:טקסונים שתוארו בידי קונסטנטין סמואל רפינסק
קטגוריה:אשפיים
יוסלה ברנשטיין

יוסלה (ג'ו) ברנשטיין (באנגלית:
Youselle (Joe) Bernstein; 7 בנובמבר 1877 – 21 בינואר 1931) היה מתאגרף במשקל נוצה מניו יורק. הוא התחרה שלוש פעמים על האליפות במשקל נוצה, אך הפסיד בשלוש ההתמודדויות. כינויו בשנות ה-90 של המאה ה-19 היה "גאוות הגטו".<ref>Postal, Bernard, Silver Roy, and Silver, Jesse, Encyclopedia of JEWS in Sports (1965) Bloch Publishing.</ref>

== קריירה ==
ברנשטיין החל להתחרות במקצוענות בגיל שש עשרה, בשנת 1894. ב-27 ביולי 1896, הוא פגש את דולי ליונס, מתאגרף יהודי, בקרב שהסתיים בתיקו בן שמונה סיבובים במועדון האתלטים פאלם בניו יורק. ברנשטיין נלחם עם ליונס פעמיים נוספות. הקרב עם מתאגרף יהודי ידוע מברוקלין, שיכול למשוך המונים, הביאה את ברנשטיין לידיעתו של קהל יהודי גדול בתחילת הקריירה שלו.

ברנשטיין התחרה עם הטובים ביותר בחטיבתו. הקרב הראשון שלו במשקל נוצה עבר עשרים וחמישה סיבובים מלאים עם האלוף במשקל נוצה ג'ורג דיקסון, ב-2 ביוני 1899 במועדון האתלטיקה ברודוויי, בברוקלין. ברנשטיין הפסיד בקרב מפרך.

דיקסון בדיוק לקח את התואר במשקל נוצה מדייב סאליבן ב-11 בנובמבר 1898. הוא החזיק בו עד ינואר 1900. ברנשטיין התאגרף עם דיקסון בקרב בן שישה סיבובים ב-15 בספטמבר 1898, שהסתיים ללא הכרעה בפילדלפיה, זמן קצר לפני שדיקסון קיבל את התואר.

בגיל 23 ברנשטיין עשה צעד נוסף בדרך לתואר לאחר שניצח פעמיים את האלוף לשעבר סולי סמית' בניו יורק, פעם אחת על ידי נוק-אאוט. הפעם, ב-2 בנובמבר 1900, הוא נלחם באלוף משקל הנוצה האגדי טרי מקגוברן. בניסיון השני שלו בתואר, ברנשטיין נכשל בסיבוב השביעי בלואיוויל, קנטאקי.

ברנשטיין נלחם במתאגרף יוצא הדופן בני יאנגר, אחד ממתאגרפי משקל הנוצה הבודדים שאי פעם גבר על האלוף במשקל נוצה אייב אטל. ברנשטיין הפסיד ליאנגר ב־18 בדצמבר 1901 בשישה סיבובים בשיקגו. הוא הפסיד ליאנגר שוב בשישה סיבובים בשיקגו ב-10 בפברואר 1902. חודשיים לאחר מכן, יאנגר גבר על אטל ב-24 באפריל 1902 בקרב אליפות קשה מאוד בסיבוב התשע עשרה בסנט לואיס, אך מעולם לא זכה בתואר, למרות שהפרסומים הועמדו על ידי מקורות כאליפות משקל נוצה.<ref></ref>

ב־16 באוקטובר 1902, ברנשטיין ערך את הקרב השלישי והאחרון לאליפות במשקל נוצה עם יאנג קורבט השני. ברנשטיין לא הצליח להמשיך להילחם במחזור השביעי, ולכן הפסיד את הקרב בזכות נוק-אאוט טכני. בעיתונות נכתב שהקרב היה לפני קהל גדול של 3000, צופים וכי "אין ספק שברנשטיין היה מסוגל להמשיך, אך הוא פרש בגלל העובדה שבסיבוב השביעי נשברה לו עצם ביד שמאל." "סביר להניח שההתמודדות הייתה מוכרזת כתיקו אילו היה זה סוף הקרב".<ref>"Champion Corbett is Given Decision", The Butte Inter mountain, pg. 8, Butte, Montana, 17 October 1902.</ref>

ברנשטיין נפטר מסרטן בניו יורק ב-21 בינואר 1931, בגיל 52.

== קישורים חיצוניים ==

==הערות שוליים==

קטגוריה:ספורטאים יהודים אמריקאים
קטגוריה:מתאגרפים יהודים
קטגוריה:אמריקאים שנולדו ב-1877
קטגוריה:אמריקאים שנפטרו ב-1931
איסוזו גיגה

איסוזו גיגה (ביפנית: いすゞ・ギガ, באנגלית: Isuzu Giga) היא סדרת משאיות כבדות, מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社), אשר מיוצרים משנת 1994.

דגמי "איסוזו גיגה" מיוצרים במגוון הנעות (6x2, 6x4, 4x2, 6x4, 4x6, 8x4).

==ייצור==
ברוסיה דגמי "איסוזו גיגה" מיוצרים על ידי יצרנית הרכבים הכבדים "Sollers-Isuzu" , בצ'ילה דגמי "איסוזו גיגה" מיוצרים על ידי "General Motors de Chile" , בסין דגמי "איסוזו גיגה" מיוצרים על ידי "Qingling Motors" , בווייטנאם דגמי "איסוזו גיגה" מיוצרים על ידי "Isuzu Vietnam" , באינדונזיה דגמי "איסוזו גיגה" מיוצרים על ידי "Isuzu Astra Motor Indonesia" , במלזיה דגמי "איסוזו גיגה" מיוצרים על ידי "Isuzu Malaysia" , בניגריה דגמי "איסוזו גיגה" מיוצרים על ידי "Yachiyo Isuzu Nigeria".

==דורות "איסוסו גיגה"==
* דור ראשון - יוצר בין השנים 1994–2016
* דור שני - מיוצר משנת 2016

==סדרות יצוא "איסוזו גיגה"==
* Comfort (סדרת "C")
* Economic (סדרת "E")

==דגמי "איסוזו גיגה"==

== תמונות ==
<gallery mode="packed" heights="120">
קובץ:Isuzu CYJ460R.jpg| איסוזו גיגה דגם "CYJ460R"
קובץ:ISUZU Giga, Dump Truck, Green.jpg | איסוזו גיגה
קובץ:ENEX 20 GIGA CNG Liquid nitrogen tanker.jpg| איסוזו גיגה - מכלית
קובץ:Isuzu Giga, Fire engine for chemical fire of Hitachi City.png| איסוזו גיגה, דור ראשון - כבאית
קובץ:Isuzu, Special Water Conveyance truck of Fujisawa City Fire Department,.JPG | איסוזו גיגה - כבאית
קובץ:Saitama Seibu Fire Bureau Saitama Seibu Kyoten 1 Isuzu Giga.jpg | איסוזו גיגה, דור שני
קובץ:0541jfBarangay 128 Smokey Mountain Marcos Road Radial Road 18 Tondo, Manilafvf.jpg| איסוזו גיגה, דור ראשון
קובץ:Gigainterior.jpg| איסוזו גיגה - מבט לתא הנהג
קובץ:ISUZU GIGA, Cement mixer truck.jpg| איסוזו גיגה
קובץ:Tatebayashi-tank.jpg| איסוזו גיגה - מכלית
קובץ:Hanamidai Auto Co Limited of Isuzu giga Dump rigid trucks,.jpg | איסוזו גיגה, דור שני
</gallery>

==ראו גם==
* איסוזו
* איסוזו 810

==קישורים חיצוניים==

* 
* 
* 

==הערות שוליים==

קטגוריה:כלי רכב שהושקו ב-1994
קטגוריה:משאיות
קטגוריה:כבאיות
קטגוריה:אמבולנסים
קטגוריה:משאית מכלית
קטגוריה:כלי רכב יפניים
קטגוריה:כלי רכב המיוצרים באינדונזיה
קטגוריה:כלי רכב המורכבים במלזיה
גיגה
קטגוריה:כלי רכב המורכבים בווייטנאם
קטגוריה:כלי רכב המורכבים בקולומביה
קטגוריה:כלי רכב המיוצרים בצ'ילה
קטגוריה:כלי רכב המורכבים בניגריה
האצטדיון העירוני דימונה

האצטדיון העירוני דימונה הוא אצטדיון כדורגל הממוקם בדימונה ומשמש כמגרש הביתי של קבוצות מועדון ספורט דימונה ומכבי דימונה. האצטדיון ממוקם בסמוך לפארק בן-גוריון בצפון העיר ומכיל 1,140 מקומות ישיבה ביציע אחד שמתחתיו חדרי הלבשה, חדר שופטים וחדרי שירות נוספים.
== היסטוריה ==
האצטדיון הוקם בשנת 1970 ושימש את קבוצת הכדורגל של הפועל דימונה עד לשנת 2003. מסביב לכר הדשא קיים מסלול ריצה ישן היוצר זווית צפייה מרוחקת במשחקי הכדורגל.

היציע מורכב מארבעה גושים. גוש ב' וגוש ג' במרכז ומכילים 450 מקומות כל אחד. גוש א' וגוש ד' בצדדים ומכילים 120 מקומות כל אחד.

בשנת 2016 עבר האצטדיון סבב שיפוצים שכלל הסרת הגדרות בקדמת היציע, התקנת כיסאות וחידוש חדרי ההלבשה.

בתחילת עונת 2019–2020 שודרגה תאורת האצטדיון והותאמה לאירוח משחקי ערב.

לצד האצטדיון הקימה העירייה מגרש סינתטי לאימונים ומשחקי נוער עם יציע לכ-500 צופים בעלות של כ-17 מיליון שקלים, שנחנך באוקטובר 2020.

בתכנון העתידי של העירייה הקמת אצטדיון חדש לעיר. על פי אומדן עלות האצטדיון החדש תהיה כ-90 מיליון שקלים והוא אמור להכיל כ-6000 מקומות. בסוף 2017 אף פורסם שעל פי התכנון האצטדיון החדש ייקרא ע"ש כדורגלן העבר יליד העיר יוסי בניון.

==תמונות==
<center>
<gallery>
קובץ:Dimona_Stadion1.jpg|היציע המרכזי בזמן משחק
קובץ:Dimona_Stadium1.jpg|כניסה ראשית
</gallery>
</center>


דימונה
קטגוריה:דימונה: ספורט
קטגוריה:דימונה: מבנים
בנק קומרסיאל דה פלסטין

בנק קומרסיאל דה פלסטין היה בנק, שפעל בארץ ישראל בין השנים 1909 ל-1920. הבנק נחשב כבנק הלאומי של ערביי ארץ ישראל.

הבנק הוקם בירושלים. יו"ר הנהלת הבנק היה איסמאעיל ביי אל חוסייני, מוסלמי על פי דתו, ונוהל בידי סלים ביי איוב, נוצרי על פי דתו. חברת אפ"ק בראשות זלמן דוד ליבונטין השקיעה עד כדי מחצית מהונו של הבנק. בדרך זו חשב ליבונטין להתגבר על המגבלות המשפטיות שמנעו מיהודים לקנות אדמות, ולהשתתף במיזמים כלכליים. לבנק מונה סגן מנהל, יצחק די-אבילא, עובד אפ"ק, כמעט עד סגירתו. ואכן הבנק רכש קרקעות באזור רצועת עזה, שלאחר מכן הועברו לידי אפ"ק, אולם מאוחר יותר משכה אפ"ק את ידה מהעניין.

לבנק הייתה חברת בת שביצעה עבודות ציבוריות כפריסת חשמל, הנחת קווי מים וביוב.

==לקריאה נוספת==
* יהודה ברלב ומיכה אבני (עורך:איתמר לוין), ערך נקוב - התפתחות הבנקאות בישראל בראי תעודות של ניירות ערך מאוסף ברלב, חמו"ל, 2013

==הערות שוליים==

קומרסיאל דה פלסטין
קטגוריה:החברה הפלסטינית בארץ ישראל המנדטורית
סילבי וראייט

סילבי וראייט (באסטונית: Silvi Vrait; 28 באפריל 1951 – 28 ביוני 2013) הייתה זמרת אסטונית.

==ביוגרפיה==
וראייט נולדה בעיירה במחוז האריו, בהיותה תלמידה בבית ספר היא למדה נגינה על פסנתר, אחרי כן היא למדה פילולוגיה אנגלית באוניברסיטת טרטו.

היא לימדה אנגלית בבית ספר ולאחר מכן עסקה בהדרכה קולית בבית ספר למוזיקה.

ב-1972 הופיעה לראשונה כזמרת בטלוויזיה, מ-1976 ועד 1983 הופיעה בתיאטרון בטרטו.

בסוף שנות ה-80 הייתה דמות פעילה באירועי "מהפכת הזמר" שהובילו לעצמאותן של המדינות הבלטיות.

היא לקחה חלק במגוון מחזות זמר ומופעי אופרה וביניהם פורגי ובס, קברט, המלך ואני, שיקגו וצלילי המוזיקה.

הייתה לראשונה לייצג את אסטוניה באירוויזיון באירוויזיון 1994 עם השיר "Nagu merelaine", והיא זכתה במקום ה-24 והלפני אחרון עם שתי נקודות בלבד.

בשנת 2013 אושפזה וראייט עם גידול מוחי שבעקבותיו נפטרה ב-28 ביוני 2013, בגיל 62. היא הותירה אחריה בן.

==קישורים חיצוניים==

==הערות שוליים==

קטגוריה:זמרות אסטוניות
קטגוריה:נציגי אסטוניה באירוויזיון
קטגוריה:משתתפי אירוויזיון 1994
קטגוריה:מורים לאנגלית
קטגוריה:זמרים אסטונים
קטגוריה:ילידות 1951
קטגוריה:ילידי 1951
קטגוריה:אסטוניות שנפטרו ב-2013
קטגוריה:אסטונים שנפטרו ב-2013
מרגרט ברגר

מרגרט ברגר (בנורווגית: Margaret Berger; נולדה ב-11 באוקטובר 1985) היא זמרת נורווגית.

==ביוגרפיה==
ברגר נולדה בטרונדהיים וגדלה בעיר היטרה, היא שרה במקהלה של גוספל ובגיל שתים עשרה החלה לכתוב שירים, היא גם למדה מוזיקה בבית ספר התיכון שלה.

היא הייתה חברה בלהקה מקומית שם גם הופיעו לראשונה שירים שכתבה.

ב-2004 השתתפה ב-"Idol", הגרסה הנורווגית של אמריקן איידול, שם הגיעה למקום השני.

בסוף אותה שנה יצא האלבום הראשון שלה "Chameleon" שהכיל שירים במספר סגנונות מוזיקליים.

ב-2006 יצא האלבום השני שלה "Pretty Scary Silver Fairy" שקיבל ביקורות חיוביות.

ב-2008 החלה לעבוד בערוץ הרדיו "NRK P3".

ב-2011 הוציאה את הסינגל "In a Box".

היא ייצגה את נורווגיה באירוויזיון 2013 שנערך בשוודיה, עם השיר "I Feed You My Love" עלתה לגמר ובגמר הייתה במקום הרביעי.

==קישורים חיצוניים==

* 

קטגוריה:זמרות נורווגיות
קטגוריה:נציגי נורווגיה באירוויזיון
קטגוריה:משתתפי אירוויזיון 2013
קטגוריה:זמרים נורווגים
קטגוריה:זמרות פופ
קטגוריה:זמרי פופ
קטגוריה:זמרות-יוצרות
קטגוריה:זמרים-יוצרים
קטגוריה:מלחינים נורווגים
קטגוריה:מלחינות
קטגוריה:נורווגיות שנולדו ב-1985
קטגוריה:נורווגים שנולדו ב-1985
בריאנה ויליאמס

בריאנה ויליאמס (באנגלית: Briana Williams; נולדה ב-21 במרץ 2002) היא אתלטית אמריקאית-ג'מייקנית, אלופת העולם עד גיל 20 בריצת 100 מטר ובריצת 200 מטר.

==ביוגרפיה==
ויליאמס נולדה וגדלה בפלורידה, בת לאב מפילדלפיה ואם מג'מייקה. משנת 2015 היא מתאמנת בהדרכתו של אטו בולדון. באליפות העולם עד גיל 20 שהתקיימה ב-2018 בטמפרה זכתה במדליית זהב בריצת 100 מטר בתוצאה של 11.16 שניות ובריצת 200 מטר בשיא אליפות של 22.50 שניות.

באולימפיאדת טוקיו זכתה במדליית זהב עם נבחרת השליחות של ג'מייקה בריצת 4X100 מטר, עם שיא לאומי חדש של 41.02 שניות. 

באליפות העולם באתלטיקה באולם 2022 סיימה חמישית בריצת 60 מטר בשיא אישי של 7.04 שניות.

==שיאים אישיים==
===אצטדיון===
*ריצת 100 מטר: 10.94 שניות, יוני 2022
*ריצת 200 מטר: 22.50 שניות, יולי 2018

===אולם===
*ריצת 60 מטר: 7.04 שניות, מרץ 2022

==קישורים חיצוניים==

==הערות שוליים==

קטגוריה:אצניות ג'מייקניות
קטגוריה:אלופות אולימפיות: ריצת 4x100
קטגוריה:אלופות אולימפיות מג'מייקה
קטגוריה:אתלטיות ג'מייקניות באולימפיאדת טוקיו (2020)
קטגוריה:אמריקאיות שנולדו ב-2002
קטגוריה:אמריקאים שנולדו ב-2002
קטגוריה:רצות באולימפיאדת טוקיו (2020)
יוסל'ה, איך זה קרה?

יוסל'ה, איך זה קרה? הוא סרט קולנוע ישראלי משנת 1989, בבימויו של טל רון לפי תסריט שכתבו נפתלי אלטר וישראל ויסלר (פּוּצ'וּ), על פי ספר בשם זה מאת ישראל ויסלר.

העלילה מתרחשת בשנת 1949, צעירים שהשתחררו מהמלחמה, מקימים קיבוץ משלט ליד ים המלח. אהבות ומריבות גדושות בהורמונים מתרחשות ביניהם עד לסוף הטוב של שלוש חתונות.

פסקול המוזיקה הוא של להקת הנח"ל, רן ונמה ושלישיית אדלר. שיר הנושא "נעמה" מושר בפי גרי אקשטיין למילותיו של ישראל ויסלר וללחנו של נפתלי אלטר.

הסרט צולם בקיבוץ מצפה שלם ומצוקי דרגות וכן בנתיב הל"ה, שם היה ויסלר בין מקימי הקיבוץ. הספר והסרט מבוססים על חוויותיו בתקופה ההיא. הסרט הוא למעשה המשך לסרט "חבורה שכזאת" משנת 1962.

==תקציר העלילה==
יוסק'ה (יהונדב פרלמן) הנהג של הקיבוץ, מעלה בדרך טרמפיסטית בשם תמי (אביגיל אריאלי). היא מכירה את יוסק'ה מההכשרה בנען וכעת רוצה להצטרף לקיבוץ הצעיר ולגור בחדרו. ליוסק'ה יש כבר חברה בשם שולה (שירי חבקין) אך הוא מעדיף את תמי עליה.

מזכיר הקיבוץ הוא יורם (דב נבון) ועליו לפתור את כל הבעיות בין החברים. זיוה (אסנת עופר) אינה רוצה לשמור עם יוסי (צבי קורמן) כי אינו מתייחס אליה, אך יורם אומר לה שיוסי אמר לו שהוא אוהב אותה וכך מתחיל "רומן" בין זיוה ליוסי כשזיוה היא הפעילה בו.

יוסל'ה (איל נחמיאס) מאוהב בנעמה (עליזה אברג'יל) אך היא לא נענית לו. יורם מנצל את ההזדמנות ומנהל אתה יחסים. יוסל'ה הנפגע עוזב את הקיבוץ. לייזר (ניר חן) מאוהב באורק'ה (נוגה פז).

לקיבוץ מגיעה חוה (זוהר זמיר) שעזבה את משפחתה ורוצה לחיות בקיבוץ. עד מהרה מתברר שהיא "המזרן של גברי הקיבוץ". כשהיא מבקשת להתקבל כחברה מזמנת חסידה (חן רוזנטל) האידאולוגית של הקיבוץ, ישיבת חברים, מדברת על עקרונות הקיבוץ ועל התנגדותה לקבלת חוה לקיבוץ בגלל התנהגותה ובהצבעה מצביעים נגד קבלתה.

לבסוף נערכות שלוש חתונות - יוסק'ה ושולה, לייזר ואורק'ה, יוסי וזיוה. יוסל'ה מגיע לחתונות פוגש שם את נעמה ואז היא מבינה שהיא אוהבת אותו ומתחיל רומן חדש.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| דב נבון || יורם
|-
| יהונדב פרלמן || יוסק'ה
|-
| צבי קורמן|| יוסי
|-
| איל נחמיאס|| יוסל'ה
|-
| אביגיל אריאלי || תמי
|-
| אסנת עופר|| זיוה
|-
| זוהר זמיר|| חוה
|-
| משה פרסטר || אברום
|-
| עליזה אברג'יל|| נעמה
|-
| נוגה פז|| אורק'ה
|-
| שירי חבקין || שולה
|-
| ניר רון || לייזר
|-
| חני רוזנטל|| חסידה
|-
|לואיס רוזנברג
|רב
|}

==קישורים חיצוניים==

* 
* [https://www.youtube.com/watch?v=e6qVIaioVOM נעמה בביצוע גרי אקשטיין], באתר יוטיוב

קטגוריה:הקיבוץ בתרבות ובאמנות: סרטים
קטגוריה:ישראל ויסלר
קטגוריה:סרטי 1989
קטגוריה:סרטי קומדיה ישראליים
קטגוריה:סרטים בעברית
קטגוריה:סרטים ישראליים
קטגוריה:סרטים ישראליים משנת 1989
סיגל רגב רוזנברג

סיגל רגב רוזנברג (נולדה ב-1 באוגוסט 1966) היא יו"ר קבוצת דנאל החל מינואר 2024. קודם לכן מילאה שורה של תפקידים ניהוליים בכירים בקופות חולים ובבתי חולים בישראל, בהם מנכ"ל קופת חולים מאוחדת ויו"ר בית החולים רפאל.

== ביוגרפיה ==
נולדה בבאר שבע.<ref></ref> בעלת תואר ראשון בכלכלה (עם התמחות במדעי המחשב), ותואר שני בכלכלה, שניהם מאוניברסיטת בן-גוריון בנגב.

בשנת 1993 החלה לעבוד בשירותי בריאות כללית, כמנהלת הכספים של מחוז הדרום. לאחר מכן שימשה עוזרת ראש חטיבת הקהילה בקופה. במסגרת התפקיד הקימה וניהלה את מרכז הניהול הארגוני של כללית ואת מערכת המידע למנהלים. בשנת 2003 מונתה לחברת הנהלה, הקימה את אגף הבקרה והמידע בחטיבת הקהילה ועמדה בראשו. בשנת 2007 עברה לעמוד בראש אגף תכנון ומדיניות הבריאות בהנהלה הראשית של הקופה.

בשנת 2010 עברה להנהלת מרכז רפואי מאיר, ושימשה סמנכ"ל פיתוח עסקי של המרכז. היא ניהלה את מערך השירותים הרפואיים שמחוץ לסל הבריאות, קשרים בינלאומיים, מועדון לקוחות עסקי ופרויקטים להגדלת הכנסות.

בשנת 2013 עברה לקופת חולים מאוחדת. בתפקידה הראשון בקופה שימשה כסמנכ"ל הכספים. ב-2018 חזרה לקופת חולים כללית בתפקיד סמנכ"ל חדשנות תכנון ומחקר. בסוף אותה שנה מונתה למנכ"לית קופת חולים מאוחדת והפכה לאישה הראשונה שעומדת בראש קופת חולים בישראל. עם כניסתה לתפקיד הייתה קופת החולים בגרעון של מאות מיליוני ש"ח ואכן צימצמה את הגירעון לכ-48 מיליון ש"ח. בתחילת כהונתה הדגישה רגב רוזנברג את קופת חולים מאוחדת בנושאי קידום שירות לקוחות, טיפול בנשים, דיגיטל ורפואה היברידית בסוף 2023 פרשה מקופת חולים מאוחדת.

בפברואר 2023 מונתה ליו"ר בית החולים רפאל, ושימשה בתפקיד זה עד אוגוסט 2023.
באוקטובר 2023 מונתה לדירקטורית בבנק דיסקונט לישראל.

בדצמבר 2019 קיבלה את 'אות בן-גוריון' מאוניברסיטת בן-גוריון בנגב.
בשנת 2019 היא נבחרה על ידי העיתון "גלובס" לאחת מ–50 הנשים המשפיעות בישראל, בשנת 2020 היא נבחרה לרשימת 100 האנשים המשפיעים של מגזין דה מרקר ולרשימת 2020 Power Women של פורבס ישראל ובשנת 2021 לאחת מ-50 הנשים המשפיעות של גלובס.

בינואר 2024 החלה לכהן כיו"ר קבוצת דנאל.

לרגב רוזנברג שני ילדים. מתגוררת בגבעתיים.

== קישורים חיצוניים ==

* [https://www.jdn.co.il/health/1134898/ "נהיה קרובים יותר ללקוחות" • ריאיון עם מנכ"לית מאוחדת, גב' סיגל רגב-רוזנברג], חומי ברמן, JDN - חדשות היהדות החרדית, 16 באפריל 2019.
* [https://www.ifatmediasite.com/MediaServer/radiomp4/2021/11/12/11044555.mp4 כיסא מנהלות: מנכ"לית קופת חולים מאוחדת בשיחה אישית], גלית ואילנית
* [https://www.facebook.com/meuhedet.il/videos/226020691784257/ סיגל רגב רוזנברג מדברת על הקורונה], ישראל היום

== הערות שוליים ==

קטגוריה:מנכ"לי קופת חולים מאוחדת
קטגוריה:מנכ"ליות ישראליות
קטגוריה:מנכ"לים ישראלים
קטגוריה:דירקטוריות ישראליות
קטגוריה:דירקטורים ישראלים
קטגוריה:סגל שירותי בריאות כללית
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:גבעתיים: אישים
קטגוריה:בוגרות תנועת הצופים בישראל
קטגוריה:ישראליות שנולדו ב-1966
קטגוריה:ישראלים שנולדו ב-1966
הדיאטה האמריקנית הסטנדרטית

[[מזון מהיר הוא דוגמה טיפוסית למזון פופולרי במיוחד הנצרך בדיאטה האמריקנית הסטנדרטית]]
הדיאטה האמריקנית הסטנדרטית (Standard American Diet, או בקיצור SAD) היא אורח חיים תזונתי מודרני, המאופיינת לרוב בצריכה גבוהה של בשר אדום, בשר מעובד, אוכל ארוז, מזון מטוגן, מוצרי חלב עתירי שומן, ביצים, דגנים מעובדים, תפוחי אדמה, תירס (וסירופ תירס עתיר פרוקטוז ) ומשקאות עתירי סוכר.<ref></ref>

== בעיות בריאותיות המיוחסת לדיאטה זו ==
מחקרים אפידמיולוגיים שונים שנערכו במהלך השנים הצביעו על כך שקיים קשר בין צריכה של הדיאטה האמריקאית הסטנדרטית לבין שכיחות מוגברת של השמנת יתר חולנית, מוות ממחלות לב, מחלת סרטן (בעיקר סרטן המעי הגס), ומחלות נוספות המיוחסות לדפוסי התזונה המערביים. אצל אנשים הצורכים את הדיאטה האמריקנית הסטנדרטית ישנו גם סיכון מוגבר להתפתחות של תסמונת מטבולית שמעלה את הסיכוי לחלות בסוכרת מסוג 2 או במחלות לב וכלי דם.<ref></ref>

=== מחלת קרוהן ===
צריכה של הדיאטה האמריקנית הסטנדרטית מיוחסת למחלת קרוהן.<ref name=":5"></ref> התסמינים הטיפוסיים של מחלת קרוהן יכולים לכלול כאבי בטן, שלשולים, וחום.

=== השמנת יתר חולנית ===
השמנת יתר חולנית במדינות מפותחות
צריכה של הדיאטה האמריקנית הסטנדרטית מיוחסת גם להשמנת יתר חולנית.<ref name=":3"></ref> מחקרים הראו כי בהשוואה לצריכה של תזונה בריאה, הדיאטה האמריקנית הסטנדרטית השפיעה בין היתר על העלייה במשקל של נשים<ref></ref> ובני נוער.<ref></ref>

=== סוכרת ===
מספר מחקרים הראו כי קיים קשר צריכה של הדיאטה האמריקנית הסטנדרטית לבין השכיחות של סוכרת מסוג 2 בקרב גברים<ref></ref> ונשים<ref></ref> כאחד.

=== סרטן ===
צריכה של הדיאטה האמריקנית הסטנדרטית מיוחסת גם לעלייה בסיכון לחלות בסרטן.<ref name=":0"></ref><ref name=":1"></ref> מחקרים הראו כי אצל אנשים עם דפוסי תזונה שתואמים את אלו של הדיאטה האמריקנית הסטנדרטית היה שכיחות רבה יותר להתפתחות של סרטן הערמונית.<ref name="Jalilpiran2018"></ref>

== ראו גם ==
* ג'אנק פוד
* המטבח האמריקאי

==הערות שוליים==

קטגוריה:דיאטות
מישל בליין

מישל בליין (בצרפתית: Michel Blain) היה כומר קתולי צרפתי, מחסידי אומות העולם, שהחביא והציל יהודים במלחמת העולם השנייה.

== פעילות בתקופת השואה להצלת יהודים ==
מישל בליין כיהן ככומר בכנסיית נוטרדאם בעיר ניס שבצרפת. בנוסף לתפקידו בכנסייה, שימש כאיש דת בבית ספר לבנים על שם 'דון בוסקו',שהיה בסמוך לכנסייה. בראש בית הספר עמד האב וינסנט סמיוני, שהיה אחד מחסידיו של דון בוסקו. בזמן מלחמת העולם השנייה, התקבלו לבית הספר 12 תלמידים יהודים. האב בליין דאג להעניק להם שמות אריים ותעודות טבילה מזויפות שזייף בעצמו.

באביב 1944, שני חיילים מהמליציה הצרפתית, לבושים בבגדים אזרחיים, פשטו על בית הספר וחיפשו אחר יהודים. הם עברו תלמיד תלמיד וביקשו מכל אחד מהם להתלוות אליהם לשירותים על מנת לבדוק אם הוא נימול. האב סמיוני הצליח להבריח את התלמידים היהודים מבעוד מועד אל האב בליין, שחיכה להם בכנסייה הסמוכה. האב בליין עזר לתלמידים להסתתר בקריפטה העצומה שמתחת לקומה הראשית של הכנסייה<ref></ref>. שני החיילים הנחושים למצוא יהודים, הגיעו אל הכנסייה שם הוסתרו הילדים ותחקרו את האב בליין. אך הם יצאו בידיים ריקות ועזבו את המקום.<ref name=":0"></ref>שמו של מישל בליין על קיר השמות בגן חסידי אומות העולם במוזיאון יד ושם
== הכרה והנצחה ==
ב-29 במרץ 1999, הוכר האב מישל בליין על ידי יד ושם כחסיד אומות העולם בטקס שהתקיים בפריז. שמו נחקק בקיר הכבוד בגן חסידי האומות העולם בירושלים. בקריפטה בה הוסתרו הילדים היהודים בכנסיית נוטרדאם בניס, הונחה אבן ציון ועליה הכתובת "בקריפטה זו [...] ילדים יהודים ומבוגרים זכו למקלט בזכות האבות מישל בליין ווינסטנט סמיוני".<ref name=":0" />
== הערות שוליים ==

קטגוריה:צרפתים חסידי אומות העולם
איזה יום טוב

איזה יום טוב הוא סינגל שהוקלט על ידי המוזיקאי הישראלי עידן רייכל בשיתוף הזמרת הישראלית נסרין קדרי. השיר יצא לאור ב-12 בפברואר 2020, כסינגל שלא מתוך אלבום, על ידי חברת התקליטים הליקון.<ref></ref>

== רקע וכתיבה ==
השיר נכתב על ידי עידן רייכל ותמר יהלומי, הולחן על ידי רייכל והופק על ידי רייכל וגלעד שמואלי, שותפו להפקות המוזיקליות של הפרויקט של עידן רייכל. הסינגל יצא כ-5 שנים לאחר הוצאת הסינגל הקודם של הפרויקט של עידן רייכל, "Petit Roi", שיצא לאור ב-2014.<ref></ref>

בסמוך לצאתו כסינגל, הועלה השיר לרשת הזרמת המדיה ספוטיפיי.<ref></ref>

הסינגל עצמו סוקר על ידי יוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה.<ref></ref>

== וידאו קליפ ==
הווידאו קליפ הנלווה שצולם לשיר, בוים על ידי אלעד ויסמן הועלה לערוץ היוטיוב של עידן רייכל ב-12 בפברואר 2020, בסמוך לצאת הסינגל.<ref></ref>

== מיקומי שיא ==

== קישורים חיצוניים ==

* 
* 
* 

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי הפרויקט של עידן רייכל
קטגוריה:שירים שהולחנו על ידי עידן רייכל
קטגוריה:שירי נסרין קדרי
קטגוריה:שירים שנכתבו על ידי עידן רייכל
קטגוריה:שירים שנכתבו על ידי תמר יהלומי
קטגוריה:סינגלים בהוצאת הליקון
אופק (סדרת טלוויזיה)

אופק (ברוסית: Горизо́нт) היא סדרת דרמה ומתח רוסית בהפקת "Premier Studios" עבור שירות הסטרימינג "Premier" של רשת THT. זו סדרה פוסט אפוקליפטית בבימויו של אולג טרופים המגוללת את סיפורם של בני נוער בחיים מתחת לאדמה ברוסיה שאחרי אסון שחיסל כמעט את האנושות.

==תקציר עלילת הסדרה==
נגיף קטלני ולא ידוע פורץ במדינה. הוא משמיד אנשים ומתפשט במהירות ומדביק אדם אחד אחרי השני תוך דקות ספורות. רק קבוצה קטנה מצליחה לשרוד. היא מסתתרת בבונקר מיוחד יחד עם כוחות הצבא, בראשות אלוף-משנה מהמודיעין הצבאי. מסתבר שבמשך שלוש שנים של שהות במחתרת, מדענים העובדים בתעשייה הביטחונית עושים הכל כדי לפתח חיסון מציל חיים שיכול לרפא את המחלה הקטלנית. אי אפשר לשבת ללא הפסקה בכלא מאולץ, מכיוון שעליהם לחדש אספקת מזון ותרופות והניצולים עושים גיחות על פני השטח ועם הזמן מגלים שלא הכל הוא כפי שסיפרו עליהם על העולם שלמעלה.
==שחקנים==
* איליה מלאנין
* אירינה סטרשנבאום
* אלכסיי קראבצ'נקו
* פיודור ורונצוב
* פיליפ אבדייב
* ואן שן
* איוואן מקארביץ'
* איליה קיפורנקו
* מרינה קונדראטייבה
* אלה מלקובה
* יורי קלימוב
* ולנטין סאמוחין
* ולרי סקליארוב
* אולג דולנין
== קישורים חיצוניים ==
* 

==הערות שוליים==

קטגוריה:ערוץ THT: תוכניות וסדרות
קטגוריה:סדרות דרמה רוסיות
קטגוריה:סדרות מדע בדיוני רוסיות
קטגוריה:סדרות מתח רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:מגפות באמנות
פנדה מיקרוטה

פנדה מיקרוטה (שם מדעי: Ailuropoda microta) היא מין של יונק נכחד ממשפחת הדוביים ומהסוג פנדה, בו כלול בימינו רק המין פנדה ענקית. פנדה מיקרוטה חיה מסוף הפליוקן ועד לתחילת הפליסטוקן בסין הפרהיסטורית ונחשבת לקדומה מכל מיני הפנדות. ממצאיה התגלו בגואנגשי בדרום סין כממצא מלפני שני מיליון שנה במערה מאבן גיר, ובה גולגולת קטנה שהזכירה בצורתה גולגולת של פנדה ענקית, אך הגיעה לחצי מהגודל וכן מספר עצמות קרובות. המין הוגדר ב-1962 בידי החוקר פיי וונג'ונג .

פנדה מיקרוטה הגיעה לאורך של מטר אחד ולמשקל 45 קילוגרם בממוצע, קטנה בהרבה מהפנדה המודרנית, המגיעה לאורך 1.5 מטר ולמשקל של 75 עד 165 קילוגרם. היא הייתה בעלת זנב בולט יותר מזה של הפנדה הענקית וייתכן שהייתה בעלת פרווה בגוון דומה. מבנה השיניים שלה שהיו בעלי סימני שחיקה ייחודיים המוכיחים שניזונה, כמו קרובתה, בעיקר מחזרן. מחישוב זה נראה שאבות הפנדה נפרדו משאר הדובים לפני שלושה מיליון שנה בקירוב.

==קישורים חיצוניים==

קטגוריה:בעלי חיים שתוארו ב-1962
קטגוריה:טקסונים שתוארו בידי פיי וונג'ונג
קטגוריה:דוביים פרהיסטוריים
קטגוריה:איילורופודים
קטגוריה:מגה-פאונה של הפליסטוקן באירואסיה
קטגוריה:יונקים שחיו בפליסטוקן באסיה
קטגוריה:מאובני טקסונים שתוארו ב-1962
פנדה (סוג)

פנדה (שם מדעי: Ailuropoda; מילולית: "רגל חתול") היא סוג של יונקים מתת-משפחת האיילורופודים שבמשפחת הדוביים, בה מצוי כיום רק מין אחד – פנדה ענקית (Ailuropoda melanoleuca). על אף השם הקרוב, משתייכת הפנדה האדומה למשפחה עצמאית.

הפנדה היא דוב קטן יחסית בגודל של מטר וחצי בממוצע ומשקל של 75 עד 160 קילוגרם. בעבר היו מינים קטנים בהרבה כמו פנדה מיקרוטה שהגיע עד לאורך מטר ומשקל של 45 קילוגרם. עם זאת הם בעלי מאפיינים משותפים דומים כמו מבנה הגולגולת הדק יחסית לדובים והכפות בעלות האגודל הנצמד בעל הטפרים החדות.

הפנדות התפתחו החל מהפליוקן, לפני שלושה מיליון שנה, והתמחו באכילה צמחונית של צמחי חִזרן. החִזרן צומח בעיקר באזורים הרריים בעולם, בעיקר ברפובליקה העממית של סין ובה מצויות הפנדות בימינו. תזונה זו הביאה את הפנדה למצב סיכון גבוה, עקב הסתמכות על מזון אחד שנפגע מכריתת יערות בסין.

==מינים==
* פנדה בקוני (Ailuropoda baconi) – נכחדה
* Ailuropoda fovealis – נכחדה
* פנדה ענקית (Ailuropoda melanoleuca)
* פנדה מיקרוטה (Ailuropoda microta) – נכחדה
* Ailuropoda minor – נכחדה
* Ailuropoda wulingshanensis – נכחדה

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1870
קטגוריה:טקסונים שתוארו בידי הנרי מילנה-אדוארד
קטגוריה:איילורופודים
קטגוריה:טקסונים קיימים שהתפתחו בפליוקן
פונקציית תטא

פונקציית תטא המקורית של ג'קובי כאשר θ<sub>1</sub> עם u = iπz ו q = e<sup>iπτ</sup> = 0.1e<sup>0.1iπ</sup>. כאשר (Mathematica):

<math>\begin{align}
\theta_1(u;q) &= 2 q^\frac14 \sum_{n=0}^\infty (-1)^n q^{n(n+1)} \sin(2n+1)u \\
&= \sum_{n=-\infty}^{n=\infty} (-1)^{n-\frac12} q^{\left(n+\frac12\right)^2} e^{(2n+1)i u}
\end{align}</math>
במתמטיקה, פונקציות תטא הן פונקציות מיוחדות עם מספר משתנים מרוכבים. הן נדבך חשוב בתחומים רבים, כולל התאוריות Abelian varieties ו moduli spaces של תבניות ריבועיות. הן יושמו גם בתאוריית סוליטון.

כאשר מוכללות לאלגברה גרסמנית (Grassmann algebra), הן מופיעות גם בתורת השדות הקוונטית.

הצורה הנפוצה ביותר של פונקציית תטא היא זו צורתה תאוריה של פונקציות אליפטיות. ביחס לאחד המשתנים המרוכבים (בדרך כלל מסומן באות ), לפונקציה תטא תכונה המבטאת את התנהגותה ביחס לתוספת בפונקציה האליפטית הרלוונטית, והופכת אותה לפונקציה קואדרו-פריודית. באופן מופשט זה נובע מתנאי "line bundle" של דעיכה.

== לקריאה נוספת ==
<div class="mw-content-ltr">
* 
* 
* . (for treatment of the Riemann theta)
* 
* 
* 
* 
* Reinhardt, William P.; Walker, Peter L. (2010), "Theta Functions", in Olver, Frank W. J.; Lozier, Daniel M.; Boisvert, Ronald F.; Clark, Charles W. (eds.), NIST Handbook of Mathematical Functions, Cambridge University Press, , MR 2723248
* (history of Jacobi's functions)
</div>

==קישורים חיצוניים==
* 

קטגוריה:משטחי רימן
קטגוריה:פונקציות אליפטיות
קרטזויארקטוס

קרטזויארקטוס (שם מדעי: Kretzoiarctos) הוא סוג נכחד של טורף מתת-משפחת האיילורופודים שבמשפחת הדוביים, אשר חי במהלך המיוקן של אירופה. הוא היה מעט קטן יותר מהפנדה הענקית המודרנית. המאובנים של והתגלו בספרד ותוארו בשנת 2012. הסוג הכיל מין יחיד - קרטזויארקטוס ביאטריקס (Kretzoiarctos beatrix).

דוב זה הגיע לאורך 1.3 מטר, לגובה 50 עד 70 סנטימטרים ולמשקל 60 קילוגרם. הוא היה כנראה קרוב לפנדה הענקית בשל מבנה דומה של הלסתות והשיניים שהותאמו לאכילת חזרן. ייתכן שגם דמה מעט לפנדה, והיה אולי הראשון במיני הדובים שניזונו באופן דומה לה. היו לו מבנה של שיני מלתעות חזקות יחסית שפנו קדימה ושיניים טוחנות רחבות אך נמוכות יחסית, מבנה שקרוב יותר לשיני פרסתנים מאשר לטורפים. טוחנות אלה גם צמחו באופן קבוע מבסיסם, כנראה עקב השחיקה הגבוהה יותר שלהם.

דוב קדום זה התקיים בספרד ומערב אירופה של המיוקן ולבסוף נכחד עם שינויי אקלים גדולים יחסית, אולי כתוצאה מהאירוע המסיני שגרם לירידה רבה בגובה פני הים התיכון, מה שגרם להתייבשות צמחייה רבה שהתבססה על משקעים לחים.

==קישורים חיצוניים==

קטגוריה:איילורופודים
קטגוריה:דוביים פרהיסטוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באירופה
פרקרוקוטה

פרקרוקוטה (שם מדעי: Percrocuta; מילולית: "צבוע קשוח", בהתייחס לצבוע המנומר ששמו המדעי הוא: Crocuta crocuta) הוא סוג של יונק טורף נכחד בן למשפחת הפרקרוקוטיים, לצד הדינוקרוקוטה. סוג זה חי מאמצע עד סוף המיוקן באירופה, אסיה ואפריקה. ממצאיו של הטורף דמו למאובני צבועים קדומים שונים, ובעבר הוא נחשב לסוג של צבוע. כמה מהמינים הועברו מסוגי צבועים קדומים כמו Belbus או Allohyaena וכן מקרובו הדינוקרוקוטה. הסוג הוגדר ב-1938.

יונק דמוי-צבוע שהגיע לאורך 1.5 מטר והיה קטן מעט מאריה אך גדול בהרבה מצבוע מנומר בוגר. הוא היה בעל גולגולת קצרה ושרירית עם לסתות בעלות עוצמת נשיכה חזקה מאוד. בדומה לצבועים האמיתיים הוא היה בעל רגליים אחוריות יותר גבוהות מהקדמיות כך שהוא נע עם גב מעט כפוף, אך עדיין היה יכול לרוץ במהירות.

ממצאי הפרקרוקוטה מהמין Percrocuta abessalomi התגלו בגאורגיה כשנמצאו רק גולגולת חלקית, שרידי לסתות ושיניים רחבות. מינים נוספים התגלו לאורך אירואסיה ממזרח אירופה, ליוגוסלביה, טורקיה והבלקן.

טורף גדול זה היה גדול מכדי לרדוף אחרי טרף איטי ובמקום זה התבסס על מארבים או שהיה אוכל נבלות שאולי בזז טרף לטורפים קטנים יותר כמו חתוליים וכלביים קדומים.

==קישורים חיצוניים==

קטגוריה:בעלי חיים שתוארו ב-1938
קטגוריה:טקסונים שתוארו בידי מיקלוש קרצוי
קטגוריה:פרקרוקוטיים
קטגוריה:מאובני טקסונים שתוארו ב-1938
קרברוס (סוג)

קרברוס (שם מדעי: Kerberos) הוא סוג של יונק טורף ממשפחת ההאיניילוריים אשר חי באירופה בתקופת האאוקן שלפני 40.4 עד 37.6 מיליון שנה. הוא התגלה במחוז טארן בדרום צרפת ממצאים שכללו גולגולת חלקית, לסת תחתונה ושרידים של רגליים אחוריות. הוא תואר למדע בשנת 2015 בידי החוקר "פלוריאל סול" (Floréal Solé) והוא כלל מין יחיד - Kerberos langebadreae. הוא נקרא על שם כלב השאול המיתולוגי - קרברוס.

היונק הקדום דמה במראהו להאינדון המאוחר יותר, והוא התפתח מטורפים קטנים זריזים שוכני יערות שכנראה הגיעו מאפריקה לאירופה. ככל הנראה הוא היה היונק הטורף הגדול ביותר שחי באאוקן עם מסת גוף משוערת של 140 קילוגרם ואורך של 2 מטרים. בקדמת הלסת בלטו ניבים פעורים החוצה וכמה חותכות מצידיהם. מבנה הלסת הגדולה עוצב לנשוך בעוצמה גבוהה. הוא היה טורף חלש יחסית עקב מבנה רגליים קצר מדי וגוף גדול, כך שהוא כנראה ניזון מפגרים והשתמש בלסתותיו החזקות לפצח את העצמות שלהם.

הוא נכחד עם היעלמות היערות והיצורים שחיו בהם בסוף האאוקן. האינודונים מאוחרים יותר, למשל ההאינדון פיתחו רגליים ארוכות יותר והם נעו במהירות גבוהה עקב כך.

==קישורים חיצוניים==

קטגוריה:בעלי חיים שתוארו ב-2015
קטגוריה:האיניילוריים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באירופה
מכיירואידס

מכיירואידס (שם מדעי: Machaeroides; מילולית: "דמוי-פגיון") הוא סוג של טורף קדום ממשפחת האוקסינודונים שבסדרת הקראודונטים. הוא חי באמריקה הצפונית של תקופת האאוקן. המאובנים של יונק זה התגלו בוויומינג, ארצות הברית ותוארו ב-1909. הסוג כלל 2 מינים: Machaeroides eothen ו-Machaeroides simpsoni.

יונק זה היה קטן יחסית בגודל של אמסטף ובמשקל 10 עד 14 קילוגרם במין Machaeroides eothen, הגדול יותר. הוא התאים לטיפוס בזכות כפות רגליו הגדולות וזנבו הארוך ובמראהו דמה לגרסה מוקטנת של שנחרבים טורפים כמו הסמילודון. הגולגולת הייתה צרה וגבוהה אך בעלת זוג ניבים קדמיים ארוכים מאוד שדמו לפגיון ומהם קיבל את שמו.

הטורף הקטן יחסית היה יכול להכניע טרף גדול ממנו כמו את אבות הסוסיים והקרנפיים שחיו לאורך אמריקה הצפונית הקדומה של האאוקן. הוא התנפל עליהם בעזרת גפיו החסונות והרג אותם בעזרת דקירה חדה מניביו הגדולים. ייתכן שהוא צד בזוגות כדי להכניע את הטרף ביעילות.

יונק זה נחשב לקרוב של השרקסטודון העצום והשתייך לצד הסוג התאום שלו Apataelurus לאותה משפחה - אוקסינודונים, אם כי ישנה מחלוקת גדולה בין כמה חוקרים הסוברים ששני הסוגים קשורים למשפחת ההאינודונים.

==קישורים חיצוניים==

השוואה של מכיירואידס (בשחור למטה) לטורפים קדומים שונים ולאדם

קטגוריה:אוקסינודונים
קטגוריה:יונקים שחיו באאוקן באמריקה הצפונית
קטגוריה:טקסונים שהתפתחו באאוקן
איימי ג'קסון

איימי ג'קסון (באנגלית: Amy Jackson; נולדה ב-31 בינואר 1992, דאגלס) היא שחקנית בריטית, שידועה בעיקר בגין השתתפותה בסרטים שצולמו בבוליווד.

== ביוגרפיה ==
איימי ג'קסון נולדה בדאגלס שבאי מאן. כאשר היא הייתה בת שנתיים חזרה המשפחה לליברפול ואיימי גדלה שם. היא השתתפה בתחרויות יופי וזכתה בתואר Miss Teen World בשנת 2009. בשנת 2010 היא זכתה במקום השני בתחרות מיס אנגליה. לאחר הצלחה זו, עברה ג'קסון ללונדון, והחלה לפתח קריירה בתחום הדוגמנות.

תוך זמן קצר היא הוזמנה להודו להשתתף בצילומי סרט קולנוע. למרות העדר ניסיון, הופעתה בסרט הייתה מוצלחת, והיא אף זכתה בפרס עבור משחקה. בעקבות כך היא המשיכה בקריירה של שחקנית בבוליווד. בשנת 2015 היא זכתה בפרס נוסף על משחקה בסרט I. בסך הכל במהלך העשור היא השתתפה במעל ל-15 סרטים.

בשנת 2017 היא הוזמנה להוליווד לצילומי סדרת סופרגירל.

במקביל לקריירת המשחק ממשיכה ג'קסון לעסוק בדוגמנות.

== חיים אישיים ==
איימי ג'קסון מתגוררת בלונדון. בתחילת 2019 היא התחתנה עם איש עסקים מקפריסין, ובספטמבר 2019 נולד בנם.

== קישורים חיצוניים ==

* 

קטגוריה:שחקניות קולנוע וטלוויזיה אנגליות
קטגוריה:דוגמניות בריטיות
קטגוריה:בריטיות שנולדו ב-1992
קטגוריה:בריטים שנולדו ב-1992